Rikunarita-ORG/Wikinium huggingface dataset:
# Paul McCartney

| Paul McCartney |
| --- |
|  |
|  |
| Gebuertsnumm |
James Paul McCartney |
| Pseudonym |
Percy "Thrills" Thrillington, Paul Ramon, Apollo C. Vermouth |
| Gebuer |
18. Juni 1942 |
| Nationalitéit |
Vereenegt Kinnekräich |
| Aktivitéit |
Gittarist, Singer-Songwriter, Moler, Pianist, Filmkomponist, Bassist, Liddertexter, discographesche Kënschtler, Dréibuchauteur, Filmproduzent, Batteur, Sänger, Komponist, Filmschauspiller, Televisiounsschauspiller, Filmregisseur, Televisiounsregisseur, Popmuseker, Kannerbuchauteur |
| Member vun |
American Academy of Arts and Letters, American Academy of Arts and Sciences, The Beatles, Wings, Rockestra |
| Auszeechnungen |
Grammy Lifetime Achievement Award, MusiCares Person of the Year, Grammy Award for Best Historical Album, Rock and Roll Hall of Fame, Oscar fir déi bescht Filmmusek, Kennedy-Präis, Knight Bachelor, Polar Music Prize, Companion of Honour, Officier vun der Légion d'honneur, Stär um Hollywood Walk of Fame, Premios Oye!, Grammy Awards |
| Famill |
| Bestuet mat |
Linda McCartney (12.3.1969–17.4.1998), Heather Mills (11.6.2002–19.5.2008), Nancy Shevell (9.10.2011–) |
| Geschwëster |
Mike McCartney |
| Kanner |
Stella McCartney, James McCartney, Benedict McCartney |
| Websäit |
 |
|
 |

De Sir **James Paul McCartney** MBE, gebuer den 18. Juni 1942 zu Liverpool, ass en englesche Museker.

Hie gouf als Komponist, Sänger a Bassist vun de Beatles bekannt, déi als eng vun de bekanntsten a aflossräichste Museksgruppen an der Geschicht vun der Popmusek gëllen. Wéi déi Band sech 1970 getrennt huet, huet de Paul McCartney eng Solocarrière ugefaangen a mat senger éischter Fra Linda an dem Denny Laine d'Grupp Wings gegrënnt.

## Soloalbumen

* 1970: *McCartney*
* 1971: *Ram* (zesumme mam Linda McCartney)
* 1980: *McCartney II*
* 1982: *Tug of War*
* 1983: *Pipes of Peace*
* 1984: *Give My Regards to Broad Street*
* 1986: *Press to Play*
* 1988: *CHOBA B CCCP*
* 1989: *Flowers in the Dirt*
* 1993: *Off the Ground*
* 1997: *Flaming Pie*
* 1999: *Run Devil Run*
* 2001: *Driving Rain*
* 2005: *Chaos and Creation in the Backyard*
* 2007: *Memory Almost Full*
* 2012: *Kisses on the Bottom*
* 2013: *New*
* 2018: *Egypt Station*
* 2020: *McCartney III*
* 2026: *The Boys of Dungeon Lane*

## Um Spaweck

|  |  |
| --- | --- |
|  |  **Commons: Paul McCartney** – Biller, Videoen oder Audiodateien |
# Fédération Internationale de Football Association

| Fédération Internationale de Football Association |
| --- |
|  |
|  |
| Ofkierzung |
FIFA, فيفا, ФИФА, 国际足联, FIFA, FIFA |
| Grënnungsdatum |
21. Mee 1904 |
| Sëtz |
Zürich |
| President |
Gianni Infantino |
| Member vu(n) |
International Federation of Television Archives |
| Websäit |
 |
|
 |

Déi sechs Kontinentalverbänn vum Weltfoussballverband FIFA: AFC (Asien, Australien), CAF (Afrika), CONMEBOL (Südamerika), CONCACAF (Nord-, Mëttelamerika, Karibik), OFC (Ozeanien), UEFA (Europa an Russland)
D'**Fédération Internationale de Football Association (FIFA)** ass de Weltfoussballverband. Se gouf den 21. Mee 1904 zu Paräis gegrënnt. Haut huet FIFA hire Sëtz zu Zürich (Schwäiz).

## Presidente vun der FIFA

Bis elo hat d'FIFA 9 Presidenten.

1. Robert Guérin (Frankräich, 1904 - 1906)
2. Daniel Burley Woolfall (England, 1906 - 1918)
3. Jules Rimet (Frankräich, 1921 - 1954)
4. Rodolphe William Seeldrayers (Belsch, 1954 - 1955)
5. Arthur Drewry (England, 1955 - 1961)
6. Stanley Rous (England, 1961 - 1974)
7. João Havelange (Brasilien, 1974 - 1998)
8. Sepp Blatter (Schwäiz, 1998 - 2016)
9. Gianni Infantino (Schwäiz, zanter 2016)

## Concoursen

* Foussball-Weltmeeschterschaft
* Konfederations-Pokal
* Olympescht Foussballturnéier mam IOC
* FIFA U-20-Weltmeeschterschaft
* FIFA U-17-Weltmeeschterschaft
* Beach-Soccer Weltmeeschterschaft
* Fraëfoussballweltmeeschterschaft

* Eisenberg, Christiane / Lanfranchi, Pierre, Mason, Tony: *FIFA 1904-2004*, Die Werkstatt, Mai 2004, 320 Seiten

## Um Spaweck

* Fifaworldcup
* Offiziell Websäit

|  |  |
| --- | --- |
|  |  **Commons: FIFA** – Biller, Videoen oder Audiodateien |
# Fändel vun Island

| Fändel vun Island |
| --- |
|  |
| Land |
Island |
| Faarwen |
Rout, Blo, Wäiss |
| Motiv(er) |
Feld |
| Offiziell ugeholl |
1944 |
|  |

De **Fändel vun Island** weist zanter dem 19. Juni 1915 e rout-wäisst Kräiz op donkelbloem Fong.

Den donkelbloe Fong stellt de bloen Himmel iwwer Island duer. Dat rout Kräiz stellt d'Feier duer (vulkanesch Aktivitéit vun der Insel) an dat wäisst Kräiz stellt d'Äis duer. D'Form vum Kräiz ass e Skandinawescht Kräiz a soll d'Verbonnenheet mat Skandinavien. D'Kräiz geet op all Säit mat sengen Enner bis op de Bord vum Fändel. D'Breet vum Wäisse Kräiz ass zwéin Néngtel vun der Längt an der Breet, an déi vum roude Kräiz ee Néngtel. Déi blo Fläche si Véierecker. Dovu sinn déi Lénk quadratesch, an déi Riets duebel sou breet wéi héich. De Rapport vum ganze Fändel ass 18:25.

## Um Spaweck

|  |  |
| --- | --- |
|  |  **Commons: Fändel vun Island** – Biller, Videoen oder Audiodateien |

* Flags of the World
# Wiki

E **Wiki** ass eng dynamesch Websäit wou all Visiteur d'Säite verännere ka wéi et him gefält. Dëst erméiglecht e séieren Informatiounsaustausch an eng séier Informatiounsverbreedung.

Dëst ass e rezent Konzept, och wann et déi technesch Méiglechkeeten dofir schonn zanter e puer Jore gëtt. Seng einfach Handhabung huet et an den 2000er Joren méiglech gemaach, datt eng ganz Partie där Site gegrënnt goufen.

Den Numm *Wiki* kënnt aus dem hawaianeschen a bedeit souvill wéi *séier*. De Ward Cunningham, de kreative Kapp hanner dem Wikisystem huet dësen Numm benotzt, fir den éischte Site vun dëser Kategorie ze benennen, de *WikiWikiWeb*.

De Prinzip ass einfach: et handelt sech ëm e kooperative Modell fir Dokumenter ze schreiwen. Konkreet bedeit dat, datt all Visiteur deen d'Säit liest, se och verännere kann. Dës Ännerunge gi gespäichert an den Historique ass fir all Mënsch zougänglech.

Wann de Wikisystem e Konzept ass, sou gëtt et eng Rei Programmer, déi en effektiv ëmsetzen.

## Wou gëtt de Wiki-Prinzip agesat ?

* D'Dokumentatioun vun enger Rei Info-Projete gëtt vun engem Wiki opgestallt: DotClear, SlackFR, EagleFaq, Manuel Blender francophone, etc.;
* de Suivi vu kollaborative Projeten: Planète couleurs, Tela Insecta, Nasgaia, etc.;
* Enzyklopedien a méi generell all Wëssensressourcen um Internet: Wikipedia, Sensei's Library, websemantique.org, etc.;
* kommunautär Wikien;
* privat Wikien.

## Ressource vum Wiki-Typ

### Dictionnairen

* Wiktionary (en)
* Wictionnaire (fr)
* WikiThema (fr)

### Enzyklopedien

* Wikipedia
* Susning.nu (sv)
* Disinfopedia (en)

### Systemer vum Typ Wiki

* Halfbakery (en)

## Um Spaweck

|  |  |
| --- | --- |
|  |  **Commons: Wiki** – Biller, Videoen oder Audiodateien |
# Model

D'Liu Wen, ee vun de bekanntste chineesesche Modelen, am Joer 2014 bei engem Moudendefilé.
E **Model** (aus dem Engleschen) oder **Mannequin** (aus dem Franséischen) ass eng Persoun, där hir Aufgab et ass Reklamm fir kommerziell Produkter ze maachen, se duerzestellen (besonnesch an der Moud a bei Moudendefiléen) oder fir Fotoen ze poséieren.

Och d'Popp an engem Buttek, un där Kleeder ausgestallt ginn, gëtt Mannequin genannt.

Déi meescht Modele si Fraen, obwuel et och männlech Modele gëtt. E Mannequin kann haaptberufflech schaffen oder nieweberufflech oder et als Hobby maachen. D'Modelbranche ass ee vun de wéinege Secteuren, an deem Frae méi verdénge wéi Männer.

D'Modelen ënnerscheet sech vun aneren Aarte vun ëffentlechen Optrëtter, wéi zum Beispill der Schauspillerei oder dem Danz. Obwuel deen Ënnerscheed net ëmmer kloer ass, gëtt beim Modele generell net geschwat, an e Model gëtt generell och keng perséinlech Meenung vu sech. Dem Model säi Ruff an Image gëllen als kritesch.

Zu den Aarten vu Modellen zielen: Moud-, Glamour-, Fitness-, Bikini-, Konscht-, a Reklammsmodellen. Ënnerschiddlech Medieformater gräifen op Modelen zeréck, dorënner Zäitschrëften, Filmer, Zeitungen, Internet an Televisioun. De Beruff vum Model an der Moud war Theema a Filmer (wéi *Prêt-à-Porter* a *Looker*), Reality-TV-Showen (zum Beispill *America's Next Top Model* oder *Germany's Next Top Model*) a Museksclippen (z. B. *Freedom! 90* vum George Michael, *Wicked Game* vum Chris Isaak oder *Blurred Lines* vum Robin Thicke).

Berüümt Perséinlechkeeten, dorënner Schauspiller, Sänger, Sportler a Reality-TV-Staren, huelen dacks Opträg an der Modelindustrie un, déi si nieft hirer regulärer Aarbecht maachen.

## Um Spaweck

|  |  |
| --- | --- |
|  |  **Commons: Modellen** – Biller, Videoen oder Audiodateien |

## Referenzen
# Hong Kong

|  |  |
| --- | --- |
|  | Dëse **Geographiesartikel iwwer China** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

| Hong Kong |
| --- |
|  |
|  |
|  |
| Land |
China |
| Vewaltungseenheet |
China |
| Awunner |
7.413.070 |
|   |
2021 |
| Fläch |
1.105,69 km² |
| Héicht |
7 m |
| Koordinaten |
22°17'N, 114°10'O |
| Postcode |
keng |
| Websäit |
 |
|  |
|  |
|  |

**Hong Kong** (chin. 香港 Xiānggǎng; op Lëtzebuergesch: Hafen dee gutt richt; Kantonesesch: Heunggong) ass eng Verwaltungszon mat Sonnerstatut vun der Volleksrepublik China.

Se läit op der chineesescher Südküst. De Finanz-, Geschäfts- a Kulturzentrum ass *Victoria City*. Déi gréisst Stad um ganze Gebitt ass Kowloon. Den Territoire besteet aus enger Hallefinsel, a méi wéi 200 Insele ronderëm. Fréier war dësen Territoire eng Kolonie vun der brittescher Kroun. En ass den 1. Juli 1997 vertragsgeméiss zeréck u China gefall, a steet haut ënner enger besonnescher chineesescher Verwaltung.

No där vum Deng Xiaoping entwéckelter Doktrin *Ee Land, zwéi Systemer* bleift dat demokratescht maartwirtschaftlecht System vun Hong Kong op d'mannst 50 Joer nieft dem kommunistesche System vun der Volleksrepublik China bestoen, sou datt d'Roll vun Hong Kong als groussen asiatesche Finanzzentrum geséchert bleift. Déi Autonomie erlaabt Hong Kong zwar seng eege Gesetzer, en eegenen Douanestarif a seng eege Wärung ze hunn, wat awer net verhënnert, datt d'Regierung vu Peking heefeg an d'Innepolitik agräift. Sou gëtt z. B. den ieweschte Verwaltungschef vun engem Walgremium gewielt, deem seng Zesummesetzung vun der Volleksrepublik China bestëmmt gëtt.

D'Skyline vun Hong Kong am Dezember 2007
## Um Spaweck

|  |  |
| --- | --- |
|  |  **Commons: Hong Kong** – Biller, Videoen oder Audiodateien |

* GovHK (en)
* Hong Kong Tourism Board (en)
# Li Keqiang

|  |  |
| --- | --- |
|  | Dësen Artikel iwwer e **Politiker** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

**Umierkung:** Bei dësem Artikel gëtt de Familljennumm virun de Virnumm vun der Persoun gesat. Dat ass déi üblech Reiefolleg am Chineeseschen. **Li** ass also de Familljennumm, **Keqiang** ass de Virnumm.

| Li Keqiang |
| --- |
|  |
| Gebuer |
3. Juli 1955 Dingyuan |
| Gestuerwen |
27. Oktober 2023 Shanghai |
| Doudesursaach |
Häerzschlag |
| Nationalitéit |
China |
| Educatioun |
Universitéit Peking, Universitéit Peking |
| Aktivitéit |
Politiker, Ekonomist |
| Partei |
Kommunistesch Partei vu China |
| Bestuet mat |
Cheng Hong (1983–27.10.2023) |
|
 |

De **Li Keqiang** ((zh) 李克強 / 李克强, ausgeschwat [li kʰɤʨʰiaŋ]), gebuer den 1. Juli 1955 zu Dingyuan an der Provënz Anhui, a gestuerwen de 27. Oktober 2023 zu Shanghai, war e chineesesche Politiker.

Hie war vum 15. Mäerz 2013 bis den 11. Mäerz 2023 Ministerpresident vun der Volleksrepublik China.

## Um Spaweck

|  |  |
| --- | --- |
|  |  **Commons: Li Keqiang** – Biller, Videoen oder Audiodateien |
# Service

|  |  |
| --- | --- |
|  | Dësen **Ekonomiesartikel** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

Ee **Service**, och nach **Déngscht** oder **Déngschtleeschtung** genannt, ass eng Handlung, déi vun enger Persoun, enger Sociétéit, enger Maschinn oder engem Programm fir een anere gemaach gëtt, sief et mat oder ouni Géigeleeschtung.

## An der Ekonomie

An der Ekonomie gëtt e Service och alt *net-materielt* Gutt genannt; d'Produktioun an d'Konsommatioun geschéie gläichzäiteg. Et gëtt net eppes geschaf, mä transforméiert. E Coiffer produzéiert deemno keng Gidder, mä e Service.

**Servicer** ass de Sammelbegrëff vun deenen ekonomeschen Aktivitéiten, déi ënner dës Definitioun falen. Heiansdo seet een och **Tertiäre Secteur** dofir. Zu Lëtzebuerg spillen d'Servicer eng ëmmer méi wichteg Roll (kuckt dozou allgemeng: Lëtzebuerger Wirtschaftsstruktur a méi speziell: Servicer zu Lëtzebuerg).

## Besonnesch Bedeitungen

### An der Administratioun

Beim Lëtzebuerger Staat ass e Service eng Instanz vun enger Administratioun oder engem Ministère.

### Beim Iessgeschier

E Service ass en Ensembel vun Dëschgeschier am selwechten Design.

### An der Gastronomie

E Service ass, wann d'Iessen op den Dësch bruecht an op Telleren zervéiert gëtt.

### Beim Sport

Bei verschiddene Sportaarten (Tennis, Volleyball,... ass de Service d'Uspille vum Ball.
# Smartphone

Dräi Smartphone mat engem Android-Betribssystem

E **Smartphone** ass e mobillen Apparat, deen d'Funktioune vun engem Handy a vun engem Computer verbënnt. En ënnerscheet sech vun engem "klasseschen" Handy duerch seng méi staark Hardware-Ausstattung an ëmfangräich mobil Betribssystemer, déi nieft de Kärfunktioune vum Telefon (Sproochappellen an Textnoriichten) och méi breet Software-, Internet a Multimediafunktiounen (Musek, Video, Kamera, Spiller) erméiglechen.

De Smartphone gëtt iwwer en Touchscreen navigéiert. E kann entweeder iwwer d'mobil Breetbandverbindung vum GSM-Operateur oder iwwer WLAN mam Internet verbonne ginn.

Zënter ongeféier 2010 ass Android dat meeschtverbreet Smartphone-Betribssystem a gëtt vu bal alle Produzente benotzt. Deen eenzeg anere wäitverbreete Betribssystem ass iOS, deen nëmmen op Apparater vun Apple funktionéiert.

Déi éischt Handye mat Smartphone-Funktioune gouf et an de spéiden 1990er Jahren. De Begrëff "Smartphone" ass 1999 vun der schweedescher Entreprise Ericsson fir d'éischt benotzt ginn. Wéi Apple 2007 den iPhone erausbruecht huet, huet dat den Handysmaart revolutionéiert an de Smartphone huet sech ëmmer méi séier verbreet. Haut sinn déi meescht Handyen, déi verkaaft ginn, Smartphonen. Duerch de permanent méiglechen Internetzougank mam Smartphone huet dat och e Wandel am Internetgebrauch mat sech bruecht, besonnesch bei sozialen Netzwierker wéi Facebook. Et huet och nei Kommunikatiounsformen erméiglecht iwwer Déngschter wéi WhatsApp oder Instagram. Déi Méiglechkeet vun enger permanenter Notzung kann awer och zu enger Smartphonesucht féieren an d'Sozialbehuele vun de Benotzer veränneren.

## Biller

|  |  |
| --- | --- |
|  |  **Commons: Smartphonen** – Biller, Videoen oder Audiodateien |
# Lurchen

| Lurchen |
| --- |
|  PanthermoukenPanthermouken |
| **Systematik** |
|

|  |  |
| --- | --- |
| Räich: | Déiereräich  |
| Stamm: | Chordata  |
| Ënnerstamm: | Wierbeldéieren  |
| Iwwerklass: | Landwierbeldéieren  |
| Klass: | Lurchen  |

 |
| Wëssenschaftlechen Numm |
| Amphibia „Gray“ 1825 |
| Uerdnungen |
| *Fräschelurchen* *Schwanzlurchen* *Schläichlurchen* |

D'**Lurchen**, och nach **Amphibië** genannt, sinn eng Klass vun de Wierbeldéieren (Vertebrata) mat ronn 6200 bekannten Aarten.

Hire wëssenschaftlechen Numm kënnt vum griicheschen *ἀμφί*, amphi = op béid Säiten an *βίος*, bios = Liewen. Dëst kënnt dohier well d'Larven, oder Kauzekäpp vun deene meeschte Lurchen am Waasser liewen, duerno awer, no enger Metamorphos, d'Waasser verloosse fir um Land ze liewen.

Vill erwuesse Lurche liewen awer weider souwuel am Waasser wéi um Land. Alleguer musse s'op fiichte Plaze liewen, fir hire Kierper virun ze groussem Waasserverloscht ze schützen.

## Kennzeeche vun de Lurchen

## Systematik

* Uerdnung Schwanzlurchen (Caudata)
	+ Iwwerfamill Risesalamanderen (Cryptobranchoidea)
	+ Iwwerfamill Armmolchen (Sirenoidea)
	+ Iwwerfamill Salamanderdéieren (Salamandroidea)
* Uerdnung Fräschelurchen
	+ Iwwerfamill Echt Mouken (Bufonoidea)
	+ Iwwerfamill Enkmaulfräschen (Microhyloidea)
	+ Iwwerfamill Echt Fräschen (Ranoidea)
* Uerdnung Schläichlurchen
	+ Iwwerfamill Primitiv Schläichlurchen
	+ Iwwerfamill Méi héich entwéckelt Schläichlurchen
	+ Iwwerfamill Héich entwéckelt Schläichlurchen

E gepäipelte Mill
## Lurchen zu Lëtzebuerg

 Méi Informatioun doriwwer am Artikel: **Lëscht vun den Amphibien zu Lëtzebuerg**.

Proess, R. (éd.), 2003. Verbreitungsatlas der Amphibien des Großherzogtums Luxemburg. *Ferrantia. Travaux scientifiques du Musée national d'histoire naturelle de Luxembourg* 37: 1-85.

## Um Spaweck

|  |  |
| --- | --- |
|  |  **Commons: Amphibia** – Biller, Videoen oder Audiodateien |
# Papageien

| Papageien |
| --- |
|  En AraEn Ara |
| **Systematik** |
|

|  |  |
| --- | --- |
| Räich: | Déiereräich  |
| Stamm: | Chordata  |
| Klass: | Vullen  |
| Uerdnung: | Papageien  |

 |
| Wëssenschaftlechen Numm |
| Psittaciformes „Wagler“ 1830 |
| Familljen |
| *Psittacidae* *Loriidae* *Cacatuidae* |

D'**Papageie** sinn eng Uerdnung aus der Klass vun de Vullen. Et gëtt ronn 340 Papageienaarten.

Papageien hunn eng oprecht Kierperhaltung an e kräftege Schniewel. Si erniere sech vu Som, Bieren, Friichten, Nektar, Bléien, Knospen a Wuerzelen. Verschidden Aarte friessen och Insekten a Larven. Si kënne gutt fléien a kloteren. Et sinn déi eenzeg Vullen déi hiert Friesse mat de Féiss festhalen.

Déi klengst Papageie si mat 8 cm Längt d'Spiechtpapageien an déi gréisst sinn d'Hyazinth-Arae mat bis zu 1 m Längt.

Papageie sinn op all Kontinent vertrueden, ausser an Europa an an der Antarktis. An Europa gi si haaptsächlech als Hausdéier gehalen.

## Um Spaweck

|  |  |
| --- | --- |
|  |  **Commons: Psittaciformes** – Biller, Videoen oder Audiodateien |